Ert þú ein ( n ) af þeim sem skóflar í þig matnum eins og þú sért við rásmarkið fyrir 100 metra hlaup ? Þá þarft þú að lesa meira því þú gætir átt í hættu með að þróa með þér alvarlega sjúkdóma . Mynd : Unsplash . Ef matnum er nánast kyngt niður í heilu lagi án þess að tennur fá að brjóta hann niður er hætta á að það komi niður á heilsunni . Það er vondur ávani að horfa á sjónvarp eða gera eitthvað annað á meðan verið er að borða . Gott er að venja sig á að borða , gera nákvæmlega ekkert annað en það , tyggja matinn vel og vera meðvituð / meðvitaður um hvað er að gerast þá stundina . Hér koma nokkrar góðar ástæður fyrir því af hverju þú ættir að hætta að borða hratt . Mynd : Unsplash . Ef þú borðar of hratt þá tekur þú líklega ekki eftir hversu mikið þú ert að raða ofan í þig og endar með að borða meira en þú þarft í raun . Ofát leiðir til þyngdaraukningar og slæmrar heilsu . Heilinn hefur ekki tíma til að meðtaka að nóg sé komið þegar borðað er hratt sem þýðir að miklu fleiri kaloríum er troðið í líkamann en þörf er fyrir . Algengasta vandamál þeirra sem borða of hratt er offita . Fólk sem glímir við offitu kennir gjarnan lélegu mataræði um og skorti á hreyfingu . Sannleikurinn er þó sá að í mörgum tilfellum gleymir fólk í ofþyngd að tyggja matinn vel og endar með að borða meira en það þarf . Ef þú borðar of hratt reyndu eins og þú getur að hægja aðeins á , tyggja betur matinn og leyfa þér að finna fyrir muninum . Fólk sem borðar of hratt gleypir matinn án þess að tyggja hann nógu vel . Til að kyngja sem hraðast drekkur það oft vatn eða gosdrykk með . Þetta gerir ekkert annað en að hindra að maturinn meltist almennilega og viðkomandi verður bumbult , útþanin ( n ) og með meltingatruflanir . Blóðsykurinn rýkur skyndilega upp þegar þú borðar of hratt . Slíkt getur leitt til insúlínónæmis . Eins og við vitum þá leiðir insúlínónæmi til hærri blóðsykurs , sem almennt nefnist sykursýki . Insúlínónæmi er tengt efnaskiptaheilkenni ( metabolic syndrome ) sem eykur ekki aðeins hættuna á því að þróa sykursýki heldur einnig hjartasjúkdóma og heilaslag . Rannsóknir hafa einnig sýnt að þeir sem borða hratt hættir til að vera með bumbu og lágt HDL kólesteról gildi . Ágætt ráð , áður en byrjað er að borða er að loka augunum og syngja með Tayolor Swift í þessu ágæta lagi :